text: Steatsfoarm
  De steatsfoarm is in typearring fan it bestjoerssysteem dat in lân hat. It jout oan hoe't it regear fan in lân foarme wurdt.
  Ynhâld
  AspektenBewurkje
  De steatsfoarm omfettet ferskate aspekten:
  SteatshaadBewurkje
  Nei it steatshaad kin in steat oantsjut wurde as ûnder oaren:
  - Keizerryk, mei in keizer.
  - Keninkryk, mei in kening.
  - Sultanaat, mei in sultan.
  - Republyk, mei in presidint.
  SteatsynrjochtingBewurkje
  De steatynrjochting jout oan wa't it liederskip fan it lân hat:
  - Teokrasy - in god is de lieder, of goaden binne de lieders.
  - Diktatuer - ien persoan hat it persoanlik liederskip.
  - Monarchy - ien persoan hat it erflike liederskip.
  - Oligargy - in lytse groep hat it liederskip.
  - Aristokrasy - dy dy't der geskikt foar achte wurde, hawwe it liederskip.
  - Demokrasy - eltsenien hat diel oan it liederskip.
  RegearfoarmBewurkje
  De regearfoarm jout oan hokfoar orgaan regearret:
  FertsjinwurdigingBewurkje
  De fertsjinwurdiging jout oan hoe dejingen dy't diel oan it liederskip hawwe, ynfloed op it regear útoefenje kinne:
  - Absolút - it regear funksjonearret sûnder ynfloed fan oaren.
  - Betrieme - der is ynfloed op it regear fia fertsjinwurdiging.
  - Streekrjocht - eltsenien dy't diel oan it liederskip hat, hat ek sels ynfloed.
  GrûnslachBewurkje
  De grûnslach fan it regear jout oan wêr't de beslissings fan it regear op bassearre wêze moatte:
  SteatferbânBewurkje
  It steatferbân jout oan hoe't de territoriale parten fan in steat har ta inoar en ta it sintrale regear ferhâlde. Yn dit gefal wurdt bygelyks sjoen nei de mate fan autonomy dy't de ûnderdielen fan de steat hawwe. Sa wurdt er bygelyks sprutsen fan: in ienheidssteat, bûnssteat of steatebûn.
  SteatyndielingBewurkje
  BeskriuwingBewurkje
  Fan dizze aspekten kin in koarte omskriuwing makke wurde. Almeast wurde dêrby wêr mûglik eigenskipswurden brûkt. Ek wurdt fan kombinaasjes dy't in soad foarkomme meast mar ien aspekt neamd.
  Bygelyks: Nederlân is in desintrale ienheidssteat mei in konstitúsjonele monargy. Dêrby is dan weilitten dat dy monarchy in kening hat, en dat it lân njonken in grûnwet ek in parlemint hat, wat it lân betrieme fertsjinwurdiging jout.
  Lannen dy't in formele omskriuwing fan harren steatfoarm opstelle, sille dêrby ek allinnich dy aspelten neame dy't hja wichtich en posityf fine.